"התיקונים" 33: אל תשאלו מה קרה עם קים זונג איל, היזהרו ממיצי הקיבה של הדירקטורים של אפריקה-ישראל, דעו שהשמאלניות של רונית כפיר מידבקת, ועוד אזהרות מסע מהעיתונות העברית
  האם עורך nrg מעריב ירה במבזקן שפירסם את הידיעה הזאת? גביע הכשל התרגומי המרהיב של השבוע הולך ל-nrg מעריב (8.11.09), שם דווח שנשיא צפון-קוריאה, קים זונג איל, ירה בבכיר בתקשורת בשל תכנים קפיטליסטיים. ירה, כלומר fired, כלומר פיטר, כלומר מישהו שוב השתמש בתוכנת תרגום במקום בכתב שיודע אנגלית.  אנטישמי! בכנס דימונה לתקשורת התארח העיתונאי השבדי שכתב על גניבת איברים מגופות פלסטינים על-ידי חיילי צה"ל, דונלד בוסטרום (באתר "כלכליסט", 2.11.09, סבורים ששמו דניאל).  "לקחתי תמונות מהגופה של בנם", מצוטט בוסטרום ב-ynet (ב-2.11.09). בזז תמונות? הנוסח השתנה מאוחר יותר ל"לקחתי צילומים של גופת בנם". בשני המקרים מדובר בתרגום קלוקל ל"took photos", ובעברית תקנית: "צילמתי".  כלכלה חדשה במגזין "דה-מרקר" פורסם טור על "הונאת פונזי", שנקראת על שם הנוכל צרלס פונזי (Ponzi). באתר "דה-מרקר" העלו טיזר לטור וליוו אותו בתמונה של דמות מסדרת הטלוויזיה "ימים מאושרים", ארתור ("פונזי") פונזרלי (Fonzie).  אזהרה חמורה לאפריקה-ישראל: לפי "דה-מרקר" (5.11.09), הדירקטורים עלולים לאכול את הנכסים שלכם.  השמאל הישן ב"מעריב" כל-כך אהבו את כיתוב התמונה שהצמידו לרונית כפיר (8.11.09), עד שהצמידו אותו למחרת גם לטומי עמנואל (9.11.09).  סופה של סופה nrg מעריב (8.11.09) מדווח על סופה שמסרבת לציית ללוגיקה של סיבה ותוצאה: "מושל מדינת לואיזיאנה בארצות-הברית, בובי ג’ינדאל, הכריז אמש (א’) על מצב חירום בשל סופת ההוריקן אידה [...] חרף ההכרזה על מצב החירום, הסופה צפויה להיחלש עם הגיעה לחופי ארצות-הברית".  ישוכתב הרב "דינג דונג. משכתב ל-nrg יהדות, משכתב ל-nrg יהדות, טקסט של הרב שמואל אליהו התפרסם בערוץ ויש צורך בעריכה, הגהה, פיסוק ותיקון שגיאות בדחיפות, תודה".  צבא הגנה לישראל לפי אתר צה"ל, אלוף פיקוד מרכז אבי מזרחי הוא "בעל תואר ראשון במינהל עסקים ומחשבים באוניברסיטת פיסס ניו-יורק". איזו אוניברסיטה? מהגרסה האנגלית של הביוגרפיה שלו לומדים שמדובר ב-Pace University in New York, כלומר אוניברסיטת פֵּייס בניו-יורק.  ועוד בגרסה האנגלית של האתר: אלוף דן הראל הוא עדיין סגן הרמטכ"ל. ובאותו זמן, במציאות: בני גנץ החליף אותו כבר באוקטובר.  זרועו הארוכה והחטובה של צה"ל. לבטאון חיל האוויר יש חשבון טוויטר. הטוויט הראשון שלהם (19.4.09): "hiiiiiiiiiiiiiiiiiiiiiiiiiiiiiiiiiiiiiiiiii i’m a sexy single news paper// love u!". נדמה לי שההרתעה הישראלית ספגה כרגע מכה קלה בכנף. (דרך שחר טל)  דובר צה"ל: אם בכוונתך לשלוח הודעה לעיתונות הזרה, הקדם לוודא שמחקת ממנה את המלים "זהו משפט מפגר עבור עיתונאים זרים, נראה מתרפס". תמחור עכבר העיר אונליין (1.11.09): למסעדות שבהן מחירה של ארוחה עסקית הוא 100 שקל ויותר קוראים בעברית "כל המסעדות".  שיבושים בתנועת המקלדות ynet: הקלדניות דורשות שיפור בתנאים, אחרת יחדירו לטקסטים שהן מקלידות שגיאות מגדריות.  מסדרונות הממשל חדשות מחלקה ראשונה (13.10.09): פרץ מחפש את פרץ.  אם בוואלה סילבן שלום הוא השר לפיצוח הנגב והגליל…  …נראה שהעיתונאי השבדי דונלד בוסטרום הוא המשנה לראש הממשלה ב-nrg מעריב (31.10.09).  משרד התמ"ת ייתן מענק לסטודנטים שיצליחו לבנות מכונת זמן, לנסוע לעתיד וללמוד שם. (דרך ארז גרינברג)  ספורט אמריקאי כלשהו ב"מקו" (7.10.09) העלו סרטון על בייסבול. או פוטבול, אם מאמינים לכותרת שלהם.  סודיות רפואית בדיווח על הליך רפואי ב-ynet בריאות (4.11.09) מפרסמים רק את האות הראשונה של שם המטופל, כדי לשמור על פרטיותו, אבל חושפים את פניו בתמונה המוגדלת.  (בצילום המסך המוצג פה הסתרנו את פני המטופל כדי לא לפגוע בפרטיותו) הערב בטלוויזיה וואלה (5.11.09): העונה הקודמת של "רוקדים עם כוכבים" שודרה בשנת 2208, ופרק של "הישרדות" הסתפר.  אתר הערוץ הראשון (1.11.09): משחק הכדורגל בין הפועל תל-אביב למכבי תל-אביב שודר בחסות הכתובית "מכבי ת"א מכבי חיפה בשידור חי".  "ישראל פוסט" (1.11.09) חושף טכנולוגיה חדשה.  התיקונים מתקנים במדור הקודם (5.11.09) כתבתי שח"כ שלי יחימוביץ חברה בקבוצת המורדים של מפלגת העבודה. איתמר ב"ז תיקן אותי: "שלי יחימוביץ אינה אחת מארבעת מורדי העבודה, שהם עמיר פרץ, אופיר פינס, איתן כבל ויולי תמיר". ברם, בידיעה מ"ישראל היום", שצוטטה בבלוג הרשמי של יחימוביץ, נכתב שהיא מהמורדים. המלה האחרונה לח"כ יחימוביץ: "אני בהחלט לא שייכת למורדים, שהם אכן יולי, עמיר, איתן ואופיר, ומעולם לא כתבתי שאני אחת מהם. להפך, הסברתי חזור והסבר מדוע אינני חוברת אליהם". תודה לסייענים מיכאל זילברמן, אהוד קינן, שמוליק ליברמן, ארז שץ, אסף שוחמי, דרור נחמיאס, טל איתן, יאיר דקל, אורן פרסיקו, דן גריינפלד, יונתן כ., SiiiE, ניר ש ואיתי אשר. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.